mul kipub ikka nii olema, et kas tuleb korraga mitu ideed, mida teha ja siis ei suuda nende vahel valida või siis on pea mõtetest täitsa tühi ja ei meenu ka ükski neist sajast ideest, mis eelmisel korral korraga pähe ära ei mahtunud:P nii ka sel aastavahetusel kui tahtsin teha midagi, aga ei suutnud välja mõelda, mis see olema peaks. lõpuks mõtlesin, et prooviks teha seda roosikotti, mida Istegija foorumis näinud olin. kuna teada on, et ise ma sellise  kotikesega kuskile nikuinii ei lähe, siis võtsin julgelt roosa lõnga. ümmargust põhja heegeldades küsis poeg, kas ma heegeldan vorsti. kui ma sellele roosale "vorstiviilule" õielehti peale heegeldasin, siis küsis miks ma vorstist tükikesi teen :P  aga see roosa kott läheb kingituseks ühele väiksele tüdrukule ja koti sisse lähevad üks patsikumm ja kolm juukseklambrit ka. tegelikult peaks kotisuule mingi nööbi panema, sest sangaga panin ma mööda ja see kotisuu hoiab lahti... eks näis, ehk mõtleb veel välja  midagi.        kuna mu blogimise mõte oli salvestada kõik käsitöötegemised, siis tegin pildi ka eelmise aasta lõpul valminud sallist. oli mõte heegeldada  lihtne auguline pikk-pikk sinine sall. lõngapoes aga ei raatsinud ma sugugi raha välja käia ja juba mõtlesin, et jääb tegemata. aga siis ühes kaltsukas vaatas mulle vastu suur tokk sinist lõnga 20 krooni eest. toon oli küll tiba tumedam kui ma seda salli oma vaimusilmas ette olin kujutanud, aga noh - 20 krooni eest võib ju teha kompromisse:)